Florrieland is Laerskool Florida se eie kleuterskool vir Gr 00 en R. Daar is een Gr 00 klassie naamlik die “Sterretjie-klas” en drie gr R klasse, nl: “ Bytjie-klas”, “Welpie-klas” en die “Wurmpie-klas”.
Ons groot speelgrond het talle klimrame, glyplanke en ‘n groot sandput.
Ons streef daarna om elke maatjie van Florrieland tot die beste van hulle vermoë te ontwikkel en sodoende skoolgereed te kry. Die werk wat ons doen word op ‘n lekker manier oorgedra deur middel van rolspel, speletjies en kuns. In gr R fokus ons op die werk wat in gr 1 behandel word om dit vir die maatjies solank bekend te stel sodat dit makliker vir hulle is om aan te pas in Gr 1.
Elke maatjie in Florrieland is vir ons belangrik.
Ons noem ons skool Florrieland
Met klimrame en lekker sand
Gr 00 het een ou klas
So baie in gr R, moes ons in 3 klasse pas
Ons kom by die skool een vir een
Speel blokkies, bou legkaart en hop op een been
In rye staan ons agter mekaar
Die een wat voor staan, glimlag en baljaar!
Bybelstories leer juffrou vir ons
Van Moses en Jesus kan ons omtrent gons
Die weerkaart bekyk ons elke dag
En om ons tema te hoor, laat ons glimlag
Ons werk kliphard in ons boeke
Kan nie glo ons was eens in doeke
Tel van een tot tien, kyk hoe groot is ons nou
Plus en minus somme, ons lag vir jou
Etenstyd is ‘n groot hoogtepunt
Heerlike broodjies het elke kind
Pouse speel al ons maatjie saam
Bo, onder of onderstebo op die klimraam
Woensdae ... jippee dit is snoepie dag
Uiteindelik eet ons lekkers...wat ‘n lang wag
Rugby en netbal oefen ons saam
Kyk uit vir ons..... die beste span op die baan
Terug in die klas vir die dag se kuns
Ons spoeg en plak, dit tel in ons guns
Dit word nou al hoe later
Huis toe tyd kom al nader
Storietyd op die mat
Wat ‘n avontuur oor die swart kat
Kan nie glo nog ‘n dag is verby
Die skool is uit, wat ‘n fantastiese tyd!